Boek: Wat is 'n springbok sonder sy spring? | Maroela Media
Wat is 'n springbok sonder sy spring? Net 'n… bok? Wanneer arme Springbok sy spring verloor, moet sy vriende hom help om dit weer op te spoor – met skreeusnaakse gevolge.
Die bok wat sy spring verloor het kom uit die pen van Marleen Lammers met illustrasies deur Gwendolene van der Merwe. Dit is 'n humoristiese en treffende storie oor dit wat jou spesiaal maak, en oor die krag van vriendskap.
Lammers is 'n vryskutskrywer met 'n passie vir kinderstories. Sy kom oorspronklik van Nederland en het die grootste deel van die afgelope dekade-en-'n-bietjie in verskeie Suider-Afrikaanse lande deurgebring. Lammers se eerste prenteboek het in 2019 by Penguin Random House verskyn. Sy hoop om aan te hou om kinders deur stories te bekoor en sodoende 'n liefde vir boeke by hulle te kweek.